
Compendium Orphei (A zene megtalálásának eltékozolt alapvetései a Descartes-i ouvre-ban

Esszémben arra tettem kísérletet, hogy René Descartes életműve alapján egy eleddig figyelmen kívül hagyott kettősségre világítsak rá. Ez pedig nem más mint Descartes-nak a zene kérdésében kidolgozott és akár ki is dolgozható szemléletmódja. Ugyanis írásomban a mellett érveltem, hogy a fiatalkori koncepciónak az életmű hangsúlyeltolódásai függvényében óhatatlanul is a le kellet volna cserélődnie. Munkám kiindulópontját ezt a koncepciót tartalmazó Compendium musicae című korai írás szolgáltatta, aminek említésre érdemes pontjainak ismertetésére és rövid kontextualizálására szorítkoztam (Acto 1). Ezt a bemutatást követően arra törekedtem, hogy az ebben az írásban található tudományos és esztétikait-sejtető kettős szempontrendszert Descartes módszere (Acto 2) és érzékelés elmélete szempontjából ágyazzam be a filozófus életművébe (Acto 3). Majd az elmebéli tartamok kérdésében megfigyelhető változások (Acto 4) után arra adtam egyfajta kísérletet, hogy a véges-végtelen fogalom párra illeszthető szemléletmód egy opcionális továbbgondolási lehetőségét is felvázoljam, és a mulasztás magyarázása által a kérdés visszacsatolhatóságát megpendítsem a Descartes kutatás viszonylatában (Acto 5). Mindezt azzal megfűszerezve, hogy a dolgozat által felvállalt probléma-körbejárást a hexameterekből és operákból ismert Orpheusz történetébe ágyaztam, ami korántsem önkényes megfontolás volt, hiszen szinte szükségszerűen ajánlkozott, mert a zene Descartes által mintegy alvilágba taszított jelenségét szerettem volna az azt megillető identikus, önmagánál maradó léthez juttatni, amit a tanulmány a véges-végtelen horizontjára rálelve el is ér. Végül is ezért lett a munka címe latinul, hogy Orpheusz jutalma.



